cyanic-selkie/wikianc huggingface dataset:
Legnano
Maantiede ja ilmasto
pienoiskuva|200px|vasen|Via dei Bambini Legnano sijaitsee Olona-joen laaksossa Alppien eteläpuolella. Se on osa Alto Milanese -nimistä aluetta, joka tarkoittaa Milanon luoteista esikaupunkivyöhykettä. Alue käsittää myös osia Varesen maakunnasta, mukaan luettuna Varesen kaupunki. Alto Milanesen pinta-ala on noin 235 km² ja väkiluku noin 700 000 (2007). Lännessä se rajoittuu Piemonteen.
Legnanon läheisellä Malpensan lentokentällä vuotuinen keskilämpötila on 11,4 °C. Tammikuun keskilämpötila on 0,9 °C ja heinäkuun 22,0 °C. Vuotuinen sademäärä on keskimäärin 1 082 millimetriä. Talvisin on usein sumuista ja pakkaspäivät eivät ole harvinaisia. Kesäisin on lämmintä lämpötilojen kohotessa usein yli 30 °C:een. Yhdessä korkean ilmankosteuden ja vähäisen tuulisuuden kanssa korkeat lämpötilat saattavat aiheuttaa termillä "afa" kutsutun tukalan kuumuuden.
Historia
Legnanon alueella on todennäköisesti asuttu jo esihistoriallisena aikana. Ensimmäinen kirjallinen maininta paikkakunnasta on vuodelta 789. Cottan suku rakennutti alueelle linnoituksen Castello dei Cotta vuoden 1000 tienoilla. Alueella käytiin taistelu, Battaglia di Legnano, Fredrik I Barbarossan joukkojen ja Lega Lombardan välillä 29. toukokuuta 1176. Jälkimmäiset voittivat. Päivämäärä on sittemmin valittu Lombardian viralliseksi juhlapäiväksi. Keskiaikana Legnano ei ollut enää pelkkä maalaiskylä, sillä paikkakunnalla oli linnoitus ja se oli tärkeä markkinapaikka. Kaupungin viralliseksi perustamisvuodeksi on kirjattu 1261.
Renessanssin kaudella Legnanoa hallitsivat aatelisperheet, kuten Viscontit. Ruttoepidemia vähensi Legnanon väkilukua vuosina 1529 ja 1540. Vuonna 1549 väkiluku oli 576 asukasta. 1700-ja 1800-luvulla Olona-joelle rakennettiin vesimyllyjä, joiden avulla seudun elinkeinoelämä monipuolistui. 1700-luvulla paikkakunnan hallintoa uudistettiin itävaltalaisten johdolla. Legnanon teollistuminen alkoi 1800-luvun alussa, teollistumista edisti liikenneyhteyksien kehittyminen. Legnano kohotettiin kaupungiksi 15. elokuuta 1924, tuolloin sen väkiluku oli noin 29 000.
Legnanon merkittäviä kirkkoja ovat renessanssityylinen Basilica di San Magno (1504–1513) ja 300-luvulla vaikuttaneelle piispa Ambrosiukselle omistettu Sant'Ambrogio (1590-luku). Kaupungin eteläosassa Olona-joen saarella on keskiaikainen linnoitus Castello Visconteo ja linnoituksen lounaispuolella avautuu laaja puistoalue. Vanhana teollisuuskaupunkina Legnanossa on runsaasti 1800-luvun teollista arkkitehtuuria. Kaupungin museoista mainittakoon 1929 avattu Museo civico Guido Sutermeister.
Talous ja liikenne
Legnanon teollisuus taantui voimakkaasti 1980- ja 1990-luvuilla, palvelusektori sitä vastoin on kehittynyt. Kaupungin rautatieasema, Stazione di Legnano, sijaitsee rataosuudella Domodossola–Milano. Keskeinen moottoritieyhteys on Autostrada A8 (Milano–Varese). Malpensan kansainvälinen lentoasema sijaitsee Legnanon länsipuolella.
IQ (yhtye)
thumb|IQ Berliinissä vuonna 2009 IQ on progressiivista rockia soittava brittiläinen yhtye. IQ:n tyylissä on vaikutteita 1970-luvun perinteisestä progesta kuten Genesiksestä, mutta yhtye on perustettu 1970-luvun jälkeen.
Ray Hogan
Ray Hogan (15. joulukuuta 1908 – 14. heinäkuuta 1998) oli yhdysvaltalainen kirjailija, joka kirjoitti pääasiassa lännenromaaneja. Hän kirjoitti kaikkiaan 147 kirjaa, joista 36 on suomennettu. Hogan aloitti kirjailijan uransa 1950-luvulla. Hänen esikoisteoksensa oli Ex-Marshal (Ace Books 1956, ei suomennettu).
Ray Hoganin isoisoisä tapettiin intiaanisotien aikaan, ja hänen isänsä oli sheriffi. Hogan syntyi Montanassa, mutta asui miltei koko ikänsä New Mexicossa. Lännenkertomusten lisäksi hän kirjoitti myös urheilu- ja eräjuttuja eri lehtiin.
Lännenkirjallisuuden historiikin kirjoittanut Robert F. Gish pitää Hoganin teoksista parhaina Shawn Starbuck -nimisestä vaeltavasta sankarista kertovaa 24-osaista sarjaa, josta vajaa kolmannes on suomennettu. Sarjan ensimmäinen osa on The Rimrocker (1970, suom. Paljastava arpi, 1976).
Osa Hoganin kirjoista sijoittuu Yhdysvaltain sisällissotaan. ”Nämä kirjat ovat hyvin toiminnallisia ja niissä korostuu yksinäisen sankarin rohkeus mahdottomalta tuntuvan tehtävän edessä”, toteaa Juri Nummelin.
Ray Hoganin romaanista Outlaw Marshal (1959) on valmistettu lännenelokuva Armoton sheriffi (engl. Hell Bent for Leather, 1969), jonka ohjasi George Sherman ja jossa pääosaa esitti Audie Murphy.
Auskultaatio
Auskultaatio (harvemmin auskultointi) eli kuuntelututkimus tarkoittaa elimistä kuuluvien äänten kuuntelua (yleensä stetoskoopilla) ja tulkintaa.
Auskultaatio on nopea, halpa ja informatiivinen tutkimus osana monien sairauksien ja terveysongelmien lääketieteellistä diagnostiikkaa ja seurantaa, mistä syystä stetoskooppi on edelleen yksi tärkeimmistä lääkärin tutkimusvälineistä.
Auskultaatiolla voidaan selvittää muun muassa sydämen, keuhkojen, suolistokanavan ja verenkiertoelimistön sairauksia. Sydänsairauksissa sydämen sykkeen ohella voidaan kuulla erilaisia sivu- ja lisä-ääniä kuunneltaessa sydäntä rintakehältä. Keuhkotaudeissa voidaan kuulla esimerkiksi rohinoita ja vinkunoita. Suoliston sairauksissa normaalit suoliäänet voivat puuttua, tai ne voivat olla loiskivia tai kilahtelevia. Kalkkeutuneet suonet voivat mahdollistaa suhinan kuulumisen auskultoidessa ko. suonta.
This Is Happening
Rolling Stone -musiikkilehti valitsi albumin vuoden 2010 parhaiden albumien listalla sijalle 10.
Kushinagar
Kushinagar on kaupunki Intiassa Uttar Pradeshin osavaltiossa 90 kilometrin päässä Nepalin rajasta. Se on tärkeä buddhalainen pyhiinvaelluspaikka, jossa Siddhartha Gautama saavutti nirvanan sen jälkeen kun hänen ruumiinsa oli kuollut noin vuonna 483 eaa.
Kushinagar oli asumaton ja raunioina yli 500 vuotta ennen kuin englantilaiset löysivät paikan uudelleen 1800-luvun puolivälissä.
Matti Kivekäs
Matti Kivekäs (1. tammikuuta 1888 – 4. huhtikuuta 1918 Tampere) oli Suomen Kuvalehden ensimmäinen päätoimittaja vuodesta 1916.
Kivekäs toimi Jean ja Aino Sibeliuksen tyttärien kotiopettajana. Juhani Ahon suosituksesta hänet valittiin Suomen Kuvalehden päätoimittajaksi. Sitä ennen ja sen ohella hän toimi unkarilaisen kirjallisuuden suomentajana.
Kivekkään vanhemmat olivat kirkkoarkkitehtina tunnettu Josef Stenbäck ja hänen vaimonsa Anna. Hänen puolisonsa oli Maj Kivekäs, (o.s. Snellman, myöhemmin Hela). Heidän tyttärensä Kaja (o.s. Kivekäs, myöhemmin Arjas) syntyi 1. elokuuta 1918.
Kivekäs kuoli Tampereella sisällissodan uhrina. Kivekäs toimi Tampereen taistelun aikana sanitäärinä Klassillisen lyseon rakennuksessa sijainneella Punaisen Ristin sidonta-asemalla. Hänet ammuttiin 4. huhtikuuta 1918 Tampereella Johanneksen kirkon pihalla. Kivekäs oli lähtenyt saattamaan sairaalan ylihoitajaa Mary Lavoniusta joka lähti pakolaisia täynnä olevaan Johanneksen kirkkoon avustamaan synnyttävää naista. Kirkon pihassa Kivekäs jäi odottamaan kirkkoon mennyttä ylihoitajaa mutta nostettuaan päätään varomattomasti muurin takaa hän sai luodin silmäkulmaansa.
Collier’s
Collier’s on yhdysvaltalainen aikakauslehti, jonka Peter F. Collier perusti vuonna 1888. Se laajeni Yhdysvaltain suurimpiin kuuluvaksi aikakauslehdeksi, ja sen levikki oli toisen maailmansodan aikana yli 2,5 miljoonaa. Se käytti useasti tunnettuja kirjoittajia, kuten Jack Londonia, Winston Churchillia ja Ernest Hemingwaytä. Lehden palkkalistoilla oli myös Jimmy Hare, joka oli kuvajournalismin uranuurtaja. Collier’s alkoi menettää asemiaan toisen maailmansodan jälkeen, ja lehti jouduttiin lakkauttamaan tammikuussa 1957. Lehden nimi myytiin eteenpäin vuonna 2010, ja lehti perustettiin uudelleen vuonna 2012.
Historia
Peter F. Collier perusti Collier’s Once a Week -lehden huhtikuussa 1888, ja vuoteen 1892 mennessä lehdestä oli kasvanut yksi Yhdysvaltain eniten myyvistä aikakauslehdistä. Sen levikki oli silloin yli 250 000. Lehti sai 1895 nimekseen Collier's Weekly, ja lehti alkoi keskittyä uutisaiheisiin. Collier palkkasi lehteensä Jimmy Haren, joka oli yksi kuvajournalismin edelläkävijöistä.
Hapgood lähti 1912 Harper's Weeklyyn, ja Peter F. Collierin poika Robert J. Collier otti paikan päätoimittajana. Hänen aikanaan lehti kasvoi entisestään, ja vuonna 1917 sen levikki kasvoi jo miljoonaan. Collier’s palkkasi 1910-luvulla myös useita tunnettuja kuvittajia, kuten Will Bradleyn, Maxfield Parrishin, Sam Berman ja J. C. Leyendeckerin. Robert Collier kuoli 1918, ja hän jätti sanomalehden kolmelle ystävälleen, Samuel Orace Dunnille, Harry Payne Whtitneylle ja Francis P. Garvanille. Lehti alkoi 1920-luvulla keskittyä romaanien sarjajulkaisuihin. Lehdessä julkaistiin samanaikaisesti kahta romaania, ja romaanit julkaistiin noin kymmenessä osassa. Myös joitain tietokirjoja, kuten Winston Churchilin todistus ensimmäisestä maailmansodasta, julkaistiin sarjana.
Collier’s syntyi uudelleen 2010-luvulla. Brands USA Holdings huutokauppasi joulukuussa 2010 useiden kaatuneiden yritysten nimiä. Collier’sin huusi 20-vuotias opiskelija John Elduff, jonka isä omistaa kustantamon, 2 000 dollarilla. Uuden kaksi kertaa kuukaudessa ilmestyvän Collier’sin ensimmäinen numero ilmestyi vuoden 2012 alussa.
Žarko Petrović
Žarko Petrović (27. lokakuuta 1964 Novi Sad – 2. huhtikuuta 2007 Novi Sad) oli serbialainen lentopalloilija. Hän kilpaili vuoden 1996 kesäolympialaisissa Atlantassa ja pelasi Serbia ja Montenegrolle kahdeksan ottelua. Hän sai joukkueineen pronssia.
Vuoden aforismikirja
Vuoden aforismikirja on Suomen aforismiyhdistyksen vuosittain myöntämä tunnustus ansiokkaasta teoksesta aforistiikan alalla.
Saajan päättää yhdistyksen nimeämä, vuosittain vaihtuva raati. Vuoden 2011 kirjan valitsi poikkeuksellisesti yksi henkilö, suomen kielen professori Kaisa Häkkinen.
Ensimmäisen kerran tunnustus myönnettiin vuonna 2006 vuonna 2005 ilmestyneestä kirjasta.
Vuoden aforismikirjat
Lähde (2005–2016)
Njazi Kuqi
Njazi Kuqi (s. 25. maaliskuuta 1983 Vučitrn, Serbia, Jugoslavia) on suomalainen uransa päättänyt jalkapalloilija. Hän oli pelipaikaltaan hyökkääjä. Kuqi on taustaltaan Kosovon albaani. Myös hänen veljensä Shefki ja Albert ovat jalkapalloilijoita.
Ura
Kuqi pelasi Suomessa pääsarjauransa ensimmäiset vuodet FC Jokereissa ja FC Lahdessa.
Isolla rahalla Birminghamiin
Kuqi siirtyi vuoden 2005 alussa FC Lahdesta noin 571 000 euron siirtosummalla Englannin valioliigan Birminghamiin. Peliaikaa ei kuitenkaan tullut, joten hänet lainattiin vuoden 2006 alkupuolella Ykkösliigan Blackpooliin sekä pian tämän jälkeen Kakkosliigan Peterboroughiin. Kauden päätteeksi Birminghamin ja Kuqin välinen sopimus purettiin.
Hollannin pääsarjan kautta Saksan 2. Bundesliigaan
Toukokuussa 2006 Kuqi solmi sopimuksen Hollannin Eredivisien Groningenin kanssa, josta hänet myöhemmin irtisanottiin elokuussa harjoituksissa sattuneen välikohtauksen takia.
Tämän jälkeen hän antoi näyttöjä Englannin mestaruussarjan Ipswichille sekä Ykkösliigan Millwallille saamatta kuitenkaan sopimusta. Vuoden 2007 alussa jo pitkän aikaa ilman seuraa ollut Kuqi kävi näytillä Saksan 2. Bundesliigan FC Carl Zeiss Jenassa, jonne hän sai kauden 2007–08 loppuun asti kestävän sopimuksen. Kuqi pelasi Jenan paidassa keväällä kuitenkin vain yhdessä ottelussa, ja elokuussa 2007 hänen ilmoitettiin purkaneen sopimuksensa saksalaisseuran kanssa. Kuqi oli tämän jälkeen jälleen jonkin aikaa ilman joukkuetta, kunnes hän solmi tammikuussa 2008 kesäkuuhun 2009 asti ulottuvan sopimuksen TuS Koblenzin kanssa. Koblenz pelaa samalla sarjatasolla kuin Kuqin edellinen seura Jena. Koblenzissa Kuqi on onnistui ensimmäisellä kaudella neljä kertaa maalin teossa pelaamissaan yhdeksässä ottelussa.
Lopulta Kuqi jäi kuitenkin vähälle peliajalle Koblenzissa. Hän kävi näytillä veljensä edustamassa mestaruussarjajoukkue Swanseassa, mutta jäi ilman sopimusta. Elokuussa 2010 Kuqi siirtyi pelaamaan ottelukohtaisella sopimuksella kakkosliigajoukkue Stevenageen, missä hän pelasi vain yhden sarjaottelun. 1. syyskuuta Kuqi siirtyi vuoden mittaisella sopimuksella Skotlannin 1. divisioonassa pelaavaan Dundee FC:n joukkueeseen. . Hänen sopimuksensa irtisanottiin kuitenkin jo lokakuussa yhdessä kahdeksan muun pelaajan kanssa seuran talousvaikeuksien vuoksi.
Paluu Suomeen
28. maaliskuuta 2011 Turun Palloseura julkisti kotisivuillaan solmineensa Njazi Kuqin kanssa kauden 2011 kattavan sopimuksen. Kuqi pelassi TPS:ssä yhden kauden, tehden 21 ottelussa kahdeksan maalia. Hänen hyvät otteensa onnistuivat herättämään jälleen mielenkiintoa ulkomailla, ja niinpä Kuqi jätti Turun jo samana vuonna, 2011.
Uudestaan ulkomaille
Syyskuussa 2011 kreikkalainen Panionios FC solmi sopimuksen Kuqin kanssa. Hän teki maalin heti ensimmäisessä ottelussaan. Kaudella 2011–2012 Kuqi oli Kreikan Superliigan 7. paras maalintekijä 10 osumallaan. Kuqin seura Panionios sijoittui kuudentoista joukkueen sarjassa lopulta kahdenneksitoista.
Maajoukkue
Kuqi debytoi miesten maajoukkueessa 12. maaliskuuta 2005 Kuwaitia vastaan ja teki heti maalin. Yhteensä hän on pelannut maajoukkuepaidassa kaksitoista ottelua ja tehnyt viisi maalia.
Mach die Augen zu
"Mach die Augen zu on Die Ärzten kappale, joka julkaistiin singlenä 15. marraskuuta 1993. Se oli Die Bestie in Menschengestalt -albumin toinen singlejulkaisu. Kappale kertoo parisuhteesta, jossa toinen osapuoli ei enää välitä toisen tekemisistä. Kappaleesta julkaistiin myös musiikkivideo.
B-puolet
"25 Stunden am Tag" on coveri Martin Wittenin kappaleesta. "Punkrockgirl" on alkuperäinen versio "Deutschrockgirl"-kappaleesta, joka on Die Bestie in Menschengestalt -albumilla. "Wahre Liebe" on Gabi & Uwe -sarjan viimeinen kappale. "Punkrockgirl" ja "Wahre Liebe" julkaistiin myöhemmin Bäst of -albumilla
Sassnitz
Sassnitz (vuoteen 1993 saakka Saßnitz) on kaupunki Pohjois-Saksassa. Se sijaitsee Itämeren rannikolla, Rügenin saaren Jasmundin niemimaalla. Asukkaita kaupungissa oli vuoden 2006 lopussa 10 747 ja väestötiheys oli 231 as/km². Pinta-alaa Sassnitzilla on 46,45 neliökilometriä.
Kaupunki tunnetaan lomailukaupunkina ja se on myös portti läheiseen Jasmundin kansallispuistoon. Sassnitzissa sijaitsee Rügenin saaren ainoa eläintarha. Käytöstä poistettu brittiläinen sukellusvene HMS Otus on hinattu kaupunkiin kelluvaksi museoksi. thumb|left|200px|Sassnitzin sijainti Rügenin saarella.
DOSAAF
OSOAVIAHIM
DOSAAFin edeltäjä oli OSOAVIAHIM (ОСОАВИАХИМ, Союз обществ содействия обороне и авиационно-химическому строительству СССР), joka perustettiin 27. tammikuuta 1927 yhdistämällä pienempiä seuroja (Общество Содействия Обороне eli ОСО, Общество друзей Воздушного флота eli ОДВФ ja Oбщество друзей химической обороны и химической промышленности eli Доброхим СССР).
Suomeksi käännettynä järjestön virallinen nimi oli Ilma- ja Kemianpuolustuksen Tukiyhdistys. Sen perustehtävä oli edistää maanpuolustuksen lujittamista ja sotilastietoutta väestön keskuudessa ja kansalaisten kasvattamista neuvostopatriotismin hengessä. Järjestön päämaja oli Moskovassa ja sen johtajana oli vuosina 1932-37 Robert Eideman. OSOAVIAHIM jakautui hallintoalueittain alajärjestöihin.
Organisaation tarkoitus oli myös kouluttaa reserviläisiä asevoimille. Pian organisaatio kasvoi ja sillä oli omia lentokenttiä, radiokerhoja, laskuvarjohypyn harjoitustorneja, ampumaratoja jne. Eteenpäin pyrkiville nuorille tuli tärkeäksi saada esimerkiksi "Vorošilovin tarkka-ampujamerkki" (Ворошиловский стрелок) tms. OSOAVIAHIMiin pystyi liittymään 14-vuotiaana. Vuonna 1941 siihen kuului 14 miljoonaa ihmistä.
1948-1991
Maaliskuussa 1948 OSOAVIAHIM jaettiin kolmeen osaan puolustushaarojen mukaan (Добровольное общество содействия армии eli ДОСАРМ; Добровольное общество содействия авиации eli ДОСАВ eli DOSAF ja Добровольное общество содействия флоту eli ДОСФЛОТ)). Elokuussa 1951 ne yhdistettiin, jonka nimi oli DOSAAF.
Neuvostoliiton byrokratisoituessa Stalinin jälkeen DOSAAF tuli esimerkiksi asevoimiin ammattilaiseksi aikoville likimain pakolliseksi. Sen ja Komsomolin jäsenyys helpotti esimerkiksi yliopisto-opiskelupaikan saamista. Jäsenmaksu oli 1970-luvulla 10 kopeekkaa eli nykyrahassakin korkeintaan muutaman euron.
Bureau of Indian Affairs
Bureau of Indian Affairs (, lyh. BIA) on Yhdysvaltain sisäministeriön alainen virasto, joka vastaa Yhdysvaltain alkuperäisväestön maiden hallinnoinnista ja hoidosta. Viraston alaisuudessa on alueita 222 577 neliökilometrin verran. Lisäksi virasto antaa opetusta noin 42 000 intiaanille, ja tuottaa palveluita yhteensä 1,9 miljoonalle intiaanille ja Alaskan alkuperäiskansojen edustajalle. Maassa on kaikkiaan 574 rekisteröityä alkuperäisheimoa.
Bureau of Indian Affairs perustettiin 11. maaliskuuta 1824, joten se on sisäministeriön vanhin toimisto. Se työllistää nykyään noin 10 000 ihmistä. Viraston johtajana on syyskuusta 2021 lähtien toiminut apulaisministeri Bryan Newland.
Virasto ei edusta Havaijin alkuperäisväestöä, koska Yhdysvaltain liittovaltio ei ole tunnustanut näitä alkuperäisväestöksi.
PlayStation Network -katkos
Playstation Network -katkos 2011 oli pitkäaikainen katkos Sonyn PlayStation Networkissa ja Qriocity-palvelussa ympäri maailman, joka aiheutui ulkoisesta tunkeutumisesta järjestelmään. Ongelmat alkoivat järjestelmässä 17. huhtikuuta 2011 ja 20. huhtikuuta 2011 PlayStation Network sulkeutui. 14. toukokuuta 2011 julkaistujen päivitysten jälkeen PlayStation Network -käyttäjiltä vaadittiin salasanan vaihtamista, ja pian palvelu oli jälleen toiminnassa. Tapahtuma oli yksi internetin historian suurimmista tietovuodoista.
Alice in Videoland
thumb|right|300px|Alice in videoland, [[Klubb Utopi, Skövde, Ruotsi, 2004]] Alice in Videoland on ruotsalainen pop- ja electronica-yhtye. Yhtyeen nimi on lainattu Commodore 64 -pelistä Alice in Videoland (1984). Alice in Videoland on voittanut Ruotsin Scandinavian Alternativ Music Awards -gaalassa mm. vuoden tulokas -palkinnon vuonna 2005 ja vuoden artisti -palkinnon 2006.
Tuotanto
Albumit
Infamous: First Light
Infamous: First Light (tyyliteltynä inFAMOUS: First Light) on Sucker Punch Productionsin kehittämä ja Sony Computer Entertainmentin julkaisema toimintapeli. Peli on julkaistu vuonna PlayStation 4:lle.
Peli on itsenäinen laajennus Infamous: Second Son -pelille.
Vastaanotto
Peli on saanut V2.fi:n arvostelussa 3,5/5 tähteä. Peli on saanut kritiikkiä sisällön rajoituksista verrattuna aiempaan Infamous: Second Son -peliin.
Lamkooma
Lamkooma oli Lahden ammattikorkeakoulun opiskelijakunnan julkaisema lehti. Lamkoomaa jaetaan pääosin opiskelijakunnan jäsenille, sekä vapaasti Lahden ammattikorkeakoulun eri laitoksilla. Aiemmin lehden painos oli n. 2 500 kappaletta ja parhaimmillaan sitä julkaistiin neljästi vuodessa, vuonna 2014 siirryttiin täysin sähköiseen jakeluun. Lahden ammattikorkeakoulu yhdistyi Saimaan ammattikorkeakoulun kanssa vuoden 2020 alussa.
Lamkooman edeltäjänä toimi Lamppu-lehti. Lampun päätoimittajina toimivat pääosin opiskelijat.
Nykyisin Lamkooma on LAB-ammattikorkeakoulun Opiskelijakunta KOEn pyörittämä kampuskahvila. Kahvila sijaitsee Mukkulankatu 19 kampuksella.
19. maaliskuuta
19. maaliskuuta on gregoriaanisen kalenterin mukaan vuoden 78. päivä (79. päivä karkausvuonna). Vuodesta on jäljellä 287 päivää.
Vuodesta 2019 lähtien päivää 19. maaliskuuta on vietetty myös Kirjaston päivänä, jota Suomen kirjastoseura koordinoi.
Kuolleita
Katso myös: kalenteri ~ 18. maaliskuuta, 20. maaliskuuta
Robinson R44
Robinson R44 on 4-paikkainen kevyt helikopteri, jota valmistaa yhdysvaltalainen Robinson Helicopter Company. Kone on ollut tuotannossa vuodesta 1992 alkaen. Se perustuu yhtiön Robinson R22-helikopteriin. Helikopterin moottorina on Textron-Lycomingin O-540-F1B5, joka on 6 sylinterinen bokserimoottori.
Hugo de Vries
thumb|Hugo de Vries Hugo de Vries (16. helmikuuta 1848 – 21. toukokuuta 1935) oli alankomaalainen kasvi- ja perinnöllisyystieteilijä. Hän keksi uudelleen vuonna 1900 samanaikaisesti Carl Corrensin ja Erich Tschermakin kanssa Gregor Mendelin kolme vuosikymmentä unohduksissa olleet periytymissäännöt. Vries kehitti myös oman teoriansa mutaatioista evoluutiossa. Hänen mutaatioteoriansa kuitenkin hylättiin 1930-luvulla.
Vries opiskeli Leidenin, Heidelbergin ja Würzburgin yliopistoissa. Hänestä tuli Amsterdamin yliopiston kasvitieteen professori 1878.
Vries otti ensimmäisenä käyttöön termin "mutaatio" ja esitti oman mutaatioteoriansa 1900-luvun alussa. Hän kirjoitti aiheesta 1901 julkaistun kirjan Die Mutationstheorie. Vriesin teoria esitti että sattumanvaraisesti ilmestyvien mutaatioiden avulla kehittyy suurilla hyppäyksillä aivan uusia lajeja, darwinistisen asteittaisen muutoksen sijaan. Hänen virheellinen teoriansa sai jonkin aikaa kannatusta, kunnes hylättiin lopullisesti 1930-luvulla nykyaikaisen synteettisen evoluutioteorian myötä.
Vries jäi eläkkeelle Amsterdamin yliopistosta 1918.
Kare
Kare on muun muassa seuraavien henkilöiden nimi:
Dune
Dune ja Dyyni tarkoittavat seuraavia asioita:
Ring
Ring voi tarkoittaa seuraavia:
Kip Carpenter
Talviolympialaiset
Carpenter on saavuttanut uransa ainoan arvokisamitalin 2002 Salt Lake Cityn olympialaisten 500 metrillä, jossa hän sijoittui pronssille Casey FitzRandolphin ja Hiroyasu Shimizun jälkeen. Samoissa olympialaisissa Carpenter sijoittui neljänneksi 1 000 metrillä, jääden pronssimitalisti Joey Cheekistä 0,28 sekuntia. 2006 Torinon olympialaisten 500 metrillä Carpenter oli vasta 26:s.
Pikaluistelun matkakohtaiset MM-kilpailut
Carpenterin uran ensimmäiset arvokilpailut olivat pikaluistelun matkakohtaiset maailmanmestaruuskilpailut Naganossa vuonna 2000, jossa hän sijoittui 500 metrillä kolmanneksitoista. 2001 Salt Lake Cityssä hän paransi 500 metrillä sijoitustaan yhdellä pykälällä, sijoittuen kahdenneksitoista. Berliinissä 2003 järjestetyissä MM-kilpailuissa Carpenter osallistui 500 metrille, sijoittuen kahdeksanneksi, sekä 1 000 metrille, jossa sijoitus oli neljästoista. 2004 Etelä-Korean Soulissa hän sijoittui 500 metrillä seitsemänneksi ja 1 000 metrillä kuudenneksi sekä 2005 Inzellissä Saksassa 500 metrillä kahdeksanneksi. Salt Lake Cityssä 2007 hän oli 1 000 metrillä seitsemäs sekä Naganossa 2008 500 metrillä kymmenes ja 1 000 metrillä kahdeksas.
Sprinttereiden MM-kilpailut
Carpenter osallistui ensimmäisiin pikaluistelun sprinttimaailmanmestaruuskilpailuihinsa Norjan Hamarissa 2002, jossa sijoittui seitsemänneksi. Seuraavana vuonna hän oli Calgaryssä järjestetyissä MM-kilpailuissa kahdeksas. 2004 Naganossa Carpenter ylsi uransa parhaaseen sprinttereiden MM-kilpailu sijoitukseensa, sijoittuen parhaana yhdysvaltalaisena viidenneksi. Kaksissa seuraavissa kisoissa Carpenterin sjoitukset olivat vaatimattomia: 18:s. Salt Lake Cityssä 2005, sekä 30:s. Heerenveenissä 2006. 2007 Hamarissa hän ylsi kymmenen parhaan joukkoon, sijoittuen kahdeksanneksi. Heerenveenin MM-kilpailuissa 2008 Carpenterin suoritus hylättiin ensimmäisellä 500 metrin matkalla.
Benson-kattila
thumb Benson-kattila on Mark Bensonin mukaan nimetty höyrykattila. Se on rakenteeltaan hieman kuin lieriökattila, mutta lieriö puuttuu. Vesi syötetään kattilaan esilämmittimien ja jakokammioiden (jakotukkien) kautta. Koska höyrylieriötä ei ole, veden täytyy höyrystyä kokonaan höyrystinputkistossa, ennen tulistinputkia. Tehon muutoksilla höyrystyminen tapahtuu eri kohdissa kattilaa. Kattila sopii nopeisiin tehovaihteluihin.
Mascarenotus murivorus
Monien Maskareeneilla elävien maalintujen tavoin Mascarenotus murivorus on selvästi sukua Etelä-Aasian taksonomiselle ryhmälle, tässä tapauksessa ilmeisesti Australasian haukkapöllöille. Ne ovat kuitenkin kehittyneet enemmänkin muistuttamaan pieniä pöllösiä, ja saarilla elävien pöllöjen yleiseen tapaan niiden jalat ovat suhteessa pidentyneet, joten ne saattoivat elää enemmän maan pinnalla.
Sulzer-kattila
Sulzer-kattila muistuttaa Benson-kattilaa, mutta sisältää pienen höyrylieriön, varmistamaan / erottamaan mahdolliset vesipisarat pois höyrystä. Sulzer -lieriötä sanotaan myös "suolanpoistopulloksi", sieltä voidaan puhaltaa pois haitallisia epäpuhtauksia. mm. silikaatteja eli piioksideja ja suoloja.
Marina Denikina
Marina Antonovna Denikina, tunnettu kirjailijanimellä Marina Grey (20. helmikuuta 1919 Jekaterinodar, Venäjä– 16. marraskuuta 2005 Versailles, Ranska) oli ranskalainen kirjailija ja toimittaja. Hän oli venäläisen valkoisen kenraalin Anton Denikinin tytär ja kirjoitti useita kirjoja isästään ja Venäjän sisällissodasta. Kenraali Denikin johti valkoisen armeijan joukkoja sisällissodan aikana.
Denikina syntyi kesken sisällissodan 1919 Jekaterinodarissa (nyk. Krasnodar) ja asui maanpaossa vuodesta 1920, Ranskassa vuodesta 1926. Hän toimi journalistina Ranskan radiossa ja televisiossa ja kirjoitti nimellä Marina Grey.
Denikina oli avioliitossa ranskalaisen historiaroitsijan Jean-François Chiappen kanssa.
Denikina tapasi presidentti Putinin tämän Ranskan-vierailun aikana. Hän pyysi, että hänen isänsä kenraali Denikinin ruumis haudattaisiin uudelleen Venäjälle Donskoin luostariin Moskovaan, ja näin tapahtuikin lokakuussa 2005. Kenraali Denikin oli kuollut vuonna 1947 Yhdysvalloissa ja alkujaan haudattu New Jerseyiin,
Chisato Okai
pienoiskuva|Chisato Okai Chisato Okai (, s. 21. kesäkuuta 1994, Saitaman prefektuuri) on japanilainen poplaulaja ja idoli. Hänet valittiin kahdeksanvuotiaana vuonna 2002 Hello! Projectiin kuuluvaan Hello! Project Kids -yhtyeeseen ja myöhemmin vuonna 2005 perustettuun Cute-yhtyeeseen.
Glaxo Smith Kline
Glaxo Smith Kline (GSK, virallisesti GlaxoSmithKline plc) on kansainvälinen lääketeollisuudessa toimiva pörssiyhtiö. Sen pääkonttori sijaitsee Lontoossa, Isossa-Britanniassa. Yhtiö muodostettiin vuonna 2000, kun lääkeyhtiöt Glaxo Wellcome ja SmithKline Beecham yhdistyivät. Glaxo Smith Kline kehittää ja valmistaa alkuperäislääkkeitä sekä rokotteita. Yrityksen pääalueita ovat hengitystie-, keskushermosto-, aineenvaihdunta-, syöpä- ja infektiosairaudet.
Yhtiön hallituksen puheenjohtaja on Philip Hampton ja toimitusjohtaja Emma Walmsley (4/2018 tilanne).
Glaxo Smith Kline on listautunut New Yorkin pörssiin ja Lontoon pörssiin (lse: GSK, nyse: GSK).
Historia
Joseph Nathan & Co perustettiin Uudessa-Seelannissa vuonna 1873. 1900-luvun alussa yhtiö alkoi valmistaa maitojauhetta, jolle rekisteröitiin nimi Glaxo. Yhtiön tytäryritykseksi perustettiin Glaxo Laboratories vuonna 1935. Se oli merkittävä penisilliinin tuottaja toisen maailmansodan aikaan.
Glaxo ja Wellcome yhdistyivät vuonna 1995, ja syntyi GlaxoWellcome.
SmithKline Beecham sai alkunsa vuonna 1830, kun John K. Smith avasi ensimmäisen lääkekauppansa Philadelphiassa. 1800-luvun lopulla yritysoston yhteydessä tuli uudeksi nimeksi Smith Kline & French. Vuonna 1843 Thomas Beecham toi Englannissa markkinoille Beecham Pills -nimisen ulostuslääkkeen, mistä alkoi syntyä Beecham Group. Vuonna 1943 perustettiin kokonaan lääketutkimukseen keskittynyt Beecham Research Laboratories.
Vuonna 1963 Smith Kline & French Laboratories osti belgialaisen RIT:n (Recherce et Industrie Thérapeutiques), joka valmisti rokotteita. Yhtiö laajeni myöhemmin muun muassa ostamalla laboratorioita Kanadasta ja Yhdysvalloista. SmithKline yhdistyi Beckman Instruments -yhtiön kanssa vuonna 1982. Yhtiön nimeksi tuli SmithKline Beckman.
Vuonna 1988 SmithKline BioScience Laboratories osti International Clinical Laboratories, Inc.:n. Sekä Smith Kline & Frenchin että Wellcome-yhtiöiden tutkimuslaitoksissa työskennellyt James Black sai yhdessä George Hitchingsin ja Gertrude Elionin kanssa lääketieteen Nobelin tutkimuslöydöksistään, jotka koskivat tärkeitä lääkehoidon periaatteita. Seuraavana vuonna SmithKline Beckman ja Beecham Group päättivät yhdistää voimansa. Syntyi yksi maailman suurimmista tutkivista lääkeyhtiöstä nimeltään SmithKline Beecham. Vuosikymmentä myöhemmin vuonna 2000 Glaxo Wellcome ja SmithKline Beecham yhdistyivät, ja syntyi GlaxoSmithKline eli lyhyemmin GSK.
Glaxo Smith Kline haki 4. heinäkuuta 2006 patenttia lääkkeelle, josta todettiin olevan hyötyä narkolepsian hoidossa. Patentti hyväksyttiin Euroopassa 12. toukokuuta 2010, ja se tuli lainvoimaiseksi Suomessa 31. elokuuta 2010.
Vuonna 2010 Glaxo Smith Kline tuomittiin maksamaan sakkoja ja korvauksia yhteensä 750 miljoonaa Yhdysvaltain dollaria Puerto Ricossa sijainneen tehtaansa ongelmien vuoksi. Lääkkeissä oli havaittu valmistusvirheitä, ja niiden mikrobiologisen laadun valvonta oli ollut riittämätöntä. Tuotteita oli myös sekoittunut tehtaassa, ja yksittäisiin pakkauksiin oli päätynyt useamman tyyppisiä lääkevalmisteita. Tehdas suljettiin vuonna 2009.
Kesällä 2012 Glaxo Smith Kline tuomittiin ennätyssuuriin 3 miljardin dollarin sakkoihin ja korvauksiin luvattomasta markkinoinnista ja tietojen pimittämisestä viranomaisilta.
Kritiikkiä
Britannian petostentorjuntavirasto SFO käynnisti helmikuussa 2007 tutkimukset epäillessään Glaxo Smith Klinen maksaneen lahjuksia Saddam Husseinin hallinnolle Irakissa. Esitettyjen väitteiden mukaan GSK maksoi miljoonan dollarin edestä voitelurahoja saadakseen yhdeksän lääketoimituksiin liittyvää sopimusta itselleen.
Yhdysvaltain kongressin perustama tutkintalautakunta julkaisi marraskuussa 2007 raportin, jonka mukaan Glaxo Smith Kline oli painostanut Pohjois-Carolinan yliopiston professori John Busea olemaan hiljaa GSK:n valmistaman diabeteslääke rosiglitatsonin (kauppanimi Avandia) sydämeen ja verisuoniin liittyvist riskeistä. GSK:n edustajat painostivat Busen allekirjoittamaan dokumentin, jossa hän peruu aiemmat puheensa lääkkeen mahdollisista riskeistä. Tutkintalautakunnan raportin perusteella yksi painostajista oli Glaxo Smith Klinen pääjohtaja Jean-Pierre Garnier. Lautakunnan arvion mukaan Glaxo Smith Klinen kauppaama diabeteslääke Avandia aiheutti markkinoille tultuaan noin 83 000 sydänkohtausta, joista ainakin osa olisi voitu välttää, mikäli lääkkeen riskit olisivat olleet yleisesti tiedossa.
Lääkkeiden saatavuus
Yhtiö ilmoitti maaliskuussa 2016, että se vapauttaa lääkkeiden rinnakkaisvalmistuksen köyhimmissä ja vähiten kehittyneissä maissa. Lisäksi se myöntää vapaammin lisenssejä lääkkeiden valmistajille pienituloisissa maissa. Sen lisäksi se pyrkii julkaisemaan patentti en sisällön vapaasti saataville. Parempituloisissa maissa haetaan edelleen normaali patenttien suoja. GSK oli ensimmäisenä liikkeellä vapauttamassa lääkkeiden saatavuutta köyhimmille Yhdistyneiden kansakuntien toiveesta. Kansalaisjärjestö Knowledge Ecology International piti päätöstä tärkeänä ja toivottuna. Se toivoi, että muut lääkeyhtiöt seuraisivat esimerkkiä, erityisesti koskien syöpälääkkeitä. GSK totesi, että järjestely toimii heille muttei kenties toisille lääkkeiden valmistajille.
Sejong (kaupunki)
Sejong (, hanja 世宗特別自治市) on kaupunki Etelä-Koreassa. Sillä on tasavallan aluehallinnossa ylimmän tason autonomisen erityisasemassa olevan kaupungin asema (특별 자치시; 特別自治市; teukbyeol-jachisi). Vuonna 2016 kaupungin väkiluvuksi arvioitiin 243 048. Kaupunki on nimetty Korean niemimaata 1400-luvulla osana Joseon-dynastiaa hallinneen kuningas Sejongin mukaan.
Kaupunki sijaitsee 120 kilometriä Soulista etelään. Vuonna 2012 vihittyyn kaupunkiin on siirtynyt 2010-luvulla valtiollisen turvallisuuden parantamiseksi useita Etelä-Korean ministeriöitä ja muita valtionhallinnon toimintoja. Sejongista suunniteltiin Korean tasavallan uutta pääkaupunkia, ja siirtoa tuki muun muassa Etelä-Korean presidenttinä vuosina 2003-2008 toiminut Roh Moo-hyun. Siirtoa vastusti Soulin pormestarina toiminut Lee Myung-bak, joka nousi sittemmin presidentiksi. Maan perustuslaillinen tuomioistuin arvioi vuonna 2004 ehdotuksen pääkaupungin siirrosta laittomaksi. Siten esimerkiksi presidentin kanslia sekä maan puolustus- ja ulkoministeriöt jäävät Souliin. Aikeena oli siirtää keskeinen valtionhallinto pois Pohjois-Korean "tykkien kantaman" piiristä tai läheisyydestä. Vaikka Etelä- ja Pohjois-Korean välillä onkin vallinnut jo pitkään aselepo, eivät maat ole tehneet rauhansopimusta keskenään Korean sodan jäljiltä.
Antonio Fuertes
Antonio Fuertes Pascual (3. joulukuuta 1928 Benimàmet, Espanja – 5. tammikuuta 2015) oli espanjalainen jalkapalloilija. Pelipaikaltaan hän oli keskikenttäpelaaja.
Fuertes pelasi Espanjan pääsarjassa Primera Divisiónissa 237 ottelua, joissa hän teki 69 maalia. Fuertes pelasi yhdeksän pääsarjakauden aikana 186 ottelua ja teki 58 maalia Valenciassa vuosina 1949–1959. Lisäksi hän pelasi kaksi pääsarjakautta Elchessä, jossa hän teki 51 ottelussa 11 maalia vuosina 1959–1961. Fuertes voitti Valenciassa Copa del Reyn kaudella 1953–1954.
Espanjan maajoukkueessa Fuertes pelasi yhden A-maaottelun vuonna 1952.
Aarne Wuorenheimo
Johan Aarne Wuorenheimo, sukunimi aik. Bergbom (3. kesäkuuta 1887 Kuopio – 5. marraskuuta 1953 Helsinki) oli suomalainen lähetystöneuvos, toimitusjohtaja ja elokuvatuottaja.
Wuorenheimon vanhemmat olivat senaattori Erik Ossian Wuorenheimo (entinen Bergbom) ja Agnes Augusta Charlotta Idman. Hän pääsi ylioppilaaksi yksityistodistuksella 1905 Helsingin normaalilyseosta ja valmistui Helsingin yliopistosta molempien oikeuksien kandidaatiksi 1911. Wuorenheimo sai varatuomarin arvon 1914.
Wuorenheimo oli Suomen senaatissa virkamiehenä 1912–1917 ja sen jälkeen ulkoministeriön palveluksessa 1918–1924. Wuorenheimo sai lähetystöneuvoksen arvon 1921. Wuorenheimo erotettiin ulkoministeriön palveluksesta sen jälkeen kun hän oli Lontoossa perustanut pankkisyndikaatin ilman ulkoministeriön lupaa. Tämän jälkeen hän oli muun muassa Suomi-Filmin toimitusjohtajana 1933-1934. Wuorenheimo omisti myös maatilan Hollolassa.
Aarne Wuorenheimo oli naimisissa vuodesta 1932 Helvi Maija Kaarina Kokon kanssa.
Rho (Lombardia)
Rho on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanosta on noin 15 kilometriä luoteeseen. Rho on kasvanut yhteen naapurikaupunkiensa kanssa.
Historia
Rho-nimen alkuperästä on useita teorioita. Varhaisimmassa kirjallisessa maininnassa vuodelta 846 nimi on muodossa Vico Raudo. Keskiajan kuluessa nimi on kirjoitettu lukuisin eri tavoin. Nimelle on esitetty muun muassa germaanista, latinalaista ja kelttiläistä alkuperää. H-kirjain kaupungin nimessä on niin ikään arvoituksellinen; sitä ei äännetä, eikä italiassa ylipäätään ole h-äännettä.
Rhon alueelta on löydetty runsaasti jälkiä roomalaisasutuksesta. Historiallisen keskustan katuverkko on rakennettu roomalaistyylisesti. Pohjois–etelä- ja itä–länsisuuntaiset pääkadut risteävät keskusaukiolla, piazza San Vittoriolla. Henrik II Pyhä antoi Rholle oikeuden käyttää itsestään termiä Borgo. Rho oli vahvasti Milanon vaikutuspiirissä ja sikäläisten mahtisukujen riidat heijastuivat kaupunkiin. Fredrik I Barbarossan joukot tuhosivat Rhon 1160, mutta kaupunki jälleenrakennettiin ripeästi. Matteo Schinnerin johtamat Landsknechtit ryöstelivät Rhota 1510-luvulla, sen jälkeen tulivat espanjalaiset, joita seurasi Viscontin suvun feodaalihallinto. Vuonna 1570 kaupunki kärsi ruttoepidemiasta, kuten myös 1630. Jälkimmäisen muistoksi kaupunkilaiset pystyttivät San Vittorion aukiolle Croce della pesten.
Rho kytkettiin rautatieverkkoon 1858 linjalle Milano–Magenta. Teollinen kehitys alkoi, josta seurasi palvelualojen kehittyminen ja nopea väestönkasvu. Passiranan frazione siirrettiin Lainatesta Rhohon 1928 ja Rho sai kaupunkioikeudet 1932. Messukeskus Fieramilano avattiin Rhon ja Peron alueelle syksyllä 2005.
Rhon merkittäviin uskonnollisiin rakennuksiin kuuluu Santuario dell'Addolorata, jota alettiin rakentaa 1584. Se vihittiin 1755. Uusklassinen Basilica di San Vittore rakennettiin 1834–1847, mutta vihittiin vasta marraskuussa 1880. Corso Europan varrella, noin kilometrin Santuario dell'Addoloratasta länteen, sijaitsee näyttävä palatsi Villa Burba Cornaggia Medici, joka edustaa tyypillistä 1600-luvun lombardialaista arkkitehtuuria. Sen eteläpuolella levittäytyy puistoalue.
Talous ja liikenne
pienoiskuva|200px|vasen|Citterion pääkonttori Rhossa toimii muun muassa sähkömekaniikan, kemianteollisuuden ja elintarviketeollisuuden yrityksiä. Kaupungin alueella harjoitetaan myös maataloutta.
Rhon rautatieasema, Stazione di Rho, sijaitsee rataosuudella Torino–Milano. Rho kuuluu Milanon paikallisjunaliikenteen piiriin, liikenne haarautuu Rhossa pohjoiseen kohti Varesea (Linea S5) ja länteen kohti Novaraa (Linea S6). Rhon asema on linjan 11 (Linea 11) päätepiste, linja 11 alkaa Sveitsin puolelta Chiassosta, ja kulkee muun muassa Comon, Monzan ja Milano Porta Garibaldin kautta. Moottoritie A4 Torinosta Triesteen on rakennettu Rhon eteläpuolitse, Strada statale 33 del Sempione kulkee Rhon itä- ja pohjoispuolitse luoteeseen kohti Sveitsin rajaa. 1920-luvulla Milanosta Vareseen rakennettu moottoritie A8 kulkee Rhon itäpuolitse.
Carl Peterson
Carl D. Peterson on yhdysvaltalainen amerikkalaisen jalkapallon johtohenkilö. Hän toimi NFL:n Kansas City Chiefsin toimitusjohtajana kahdenkymmenen kauden ajan vuosina 1989–2008. Valmistuttuuan Kalifornian yliopistosta Los Angelesissa hän toimi valmentajana high school- ja yliopistojoukkueissa. Vuonna 1976 hän siirtyi pelaajatarkkailijaksi Philadelphia Eaglesin organisatioon ja vuonna 1982 USFL:n Philadelphia Stars palkkasi Petersonin toimitusjohtajakseen. Peterson oli mukana voittamassa kahta USFL:n mestaruutta. Vuonna 1989 Peterson palasi NFL:ään, kun hän siirtyi Kansas City Chiefsin toimitusjohtajaksi.
Peterson palkkasi Chiefsin valmentajaksi Marty Schottenheimerin ja joukkueen kurssi kääntyi nopeasti. Runkosarjassa joukkue menestyi hyvin, mutta pudotuspeleissä parhaaksi saavutukseksi jäi konferenssifinaali kaudella 1993. San Francisco 49ersista kaapattu pelinrakentaja Joe Montana ei kuitenkaan pystynyt johdattamaan joukkuetta Super Bowliin, kun Buffalo Bills osoittautui paremmaksi. Kaiken kaikkiaan Chiefs selvisi Petersonin aikakaudella yhdeksän kertaa pudotuspeleihin ja voitti neljästi divisioonansa. Peterson erosi Chiefsin toimitusjohtajan tehtävästä vuonna 2008. Tämän jälkeen hän on toiminut muun muassa USA Footballin puheenjohtajana sekä Miami Dolphinsin neuvonantajana.
Yhdysvaltain presidentinvaalit 2004
Yhdysvaltain presidentinvaalit 2004 järjestettiin 2. marraskuuta 2004. Republikaanipuolueen ehdokas ja istuva presidentti George W. Bush voitti demokraattien ehdokkaan, massachusettsilaisen senaattorin John Kerryn. Bush sai 50,7 prosenttia äänistä ja 286 valitsijamiestä, kun Kerry sai 48,3 prosenttia äänistä ja 251 valitsijamiestä. Äänissä laskettuna kyseessä on pienin voittomarginaali, jolla istuva Yhdysvaltain presidentti on tullut uudelleen valituksi.
Randy Snow
Randy Snow (24. toukokuuta 1959 – 19. marraskuuta 2009) oli toinen International Tennis Hall of Fameen päässyt pyörätuolipelaaja ja ensimmäinen United States Olympic Hall of Fameen päässyt paralympialaisurheilija.
Yhdysvaltain presidentinvaalit 2004
Molemmat ehdokkaat ovat saaneet koulutuksensa Yalen yliopistossa ja ovat Skull and Bones -salaseuran jäseniä.
Bushin varapresidenttiehdokkaana oli Dick Cheney ja Kerryn John Edwards.
Muut ehdokkaat
Bushin ja Kerryn lisäksi vaaleissa oli joukko muitakin ehdokkaita.
Randy Snow
Snow osallistui kesäolympialaisissa 1984 miesten 1 500 metrin pyörätuoliajoon, joka oli näytöslajina. Vuoden 1992 paralympialaisissa Barcelonassa hän voitti kultamitaleja vammaistenniksestä. Hän pääsi US Olympic Hall of Fameen 1. heinäkuuta 2004.
Yhdysvaltain presidentinvaalit 2004
Muut ehdokkaat
1 John Edwards (Kerryn varapresidenttiehdokas) sai yhden valitsijamiesäänen minnesotalaiselta valitsijamieheltä
NHL-kausi 2005–2006
Kausi 2005–2006 oli National Hockey Leaguen järjestyksessä 88. kausi. Liiga oli ollut telakalla vuoden päivät koko edelliskauden peruuntumiseen johtaneen työsulun johdosta. NHL ja pelaajayhdistys NHLPA eivät päässeet yksimielisyyteen uudesta työehtosopimuksesta.
Alustava sopu syntyi viimein 13. heinäkuuta 2005. Pelaajayhdistys äänesti sopimuksesta 21. heinäkuuta ja se hyväksyttiin selkeällä äänienemmistöllä (7–1). Seuraavana päivänä NHL-seurojen omistajien (board of governors) vastaavassa äänestyksessä uusi sopimus hyväksyttiin yksimielisesti.
NHL julkisti myös uuden logonsa. Vanhan musta-oranssin sijasta väreinä uudessa logossa olivat hopea ja musta. Lisäksi 'NHL'-tekstin kallistus oli käännetty kirjoitussuuntaan laskevaksi.
NHL:n kaapelitelevisiointioikeudet siirtyivät ESPN:ltä OLN-yhtiölle (aikaisempi nimi Outdoor Life Network). OLN:n omistavan yhtiön Comcastin laajakaista-asiakkaat saattoivat seurata pelejä myös internetin kautta, vähintään viisi peliä viikoittain. Myös NBC lähetti tammikuusta 2006 lähtien satelliittiensa kautta jonkin verran pelejä.
Sääntömuutoksia ja uudistuksia
Liiga oli kaudelle 2005–2006 ottanut käyttöön selvästi aikaisempaa tiukemman tuomarilinjan. Kaikki koukkiminen, kahvaaminen ja estäminen pyrittiin karsimaan. Alkukaudella uusi ilme lisäsikin maalien määrää sekä muutti pelin luonnetta. Kaudelle 2005–2006 lanseerattiin myös joukko sääntömuutoksia:
Runkosarja
Kausi alkoi 5. lokakuuta 2005 ja ensimmäistä kertaa liigan historiassa kaikki 30 joukkuetta pelasivat avauspäivänä. NHL:n tähdistöottelua ei tällä kaudella pelattu. Sen sijaan liiga jäi helmikuussa 2006 tauolle, jotta Torinon talviolympialaisissa olisi parhaat pelaajat maajoukkueiden käytettävissä. Phoenix, jossa all star -peli piti alun perin järjestää, sai hyvityksenä järjestettäväkseen kauden 2008–2009 tähdistöottelun. Uudessa otteluohjelmassa oli aikaisempaa enemmän divisioonien sisäisiä otteluita. NHL toivoi tämän luovan lisää kipinöitä divisioonien omien taisteluparien välille.
Loppusijoitukset
Runkosarjassa divisiooniensa voittajat jakoivat konferenssin kolme kärkisijaa, loput viisi jatkoonpääsijää valittiin pistejärjestyksessä. V = Voitot, H = Häviöt, HJA = Häviöt jatkoajalla tai rangaistuslaukaisukilpailussa, TM = Tehdyt maalit, PM = Päästetyt maalit, PIST = Pisteet
Telakkakriisi
Telakkakriisillä tarkoitetaan perinteisten teollisuusmaiden telakoita 1970- ja 1980-luvuilla kohdannutta kannattavuuskriisiä Aasian nousevien laivanrakennusmaiden kilpailun edessä.
Kriisin taustat
1970-luvulla Japani alkoi vallata rahtilaivojen ja tankkerien markkinoita edullisilla hinnoillaan. Eurooppalaisten telakoiden vastaus tähän oli hintojen dumppaus. Laivanrakennus oli suuri työllistäjä, joten monet valtiot tukivat telakoita rahallisesti kompensoidakseen tappioita.
Telakkakriisi maailmalla
thumb|right|300px|Kockumin telakan nosturi helmikuussa 2000. Nosturi on maailman suurin; sen nostokapasiteetti on 1 500 tonnia. Se siirrettiin myöhemmin [[Ulsanin telakalle Etelä-Koreaan.]] 1970-luvulla Euroopassa suljettiin telakoita tiheään tahtiin tai ne kansallistettiin, kuten maineikas brittiläinen Harland and Wolff.
Kaukoidän telakoiden vahvinta aluetta olivat rahtialukset, ja juuri näihin alustyyppeihin erikoistuneet telakat joutuivat ensimmäisinä pulaan. Ruotsalaistelakat Kockums, Götaverken ja Öresundsvarvet yrittivät haastaa japanilaiset bulkkituotannossa. Tuottavuutta yritettiin parantaa kehittämällä laivanrakennusta sarjavalmistuksenomaiseen suuntaan. Myös Ruotsissa valtio pumppasi rahaa telakkateollisuuteen; vuosina 1978–1979 valtio tuki telakoita 214 000 kruunulla työläistä kohden. Summa oli kaksinkertainen verrattuna normaalin työläisen vuotuisiin palkkakustannuksiin. Öresundsvarvet suljettiin jo 1970-luvulla ja Kockums, joka kerran oli maailman suurin telakka, suljettiin vuonna 1986.
Telakkakriisi Suomessa
Suomen ja Neuvostoliiton välinen bilateraalinen kauppa viivytti telakkakriisin saapumista jonkin verran, vaikka telakoita olikin jo autettu aiemmin erilaisin tukitoimenpitein. Vielä 1980-luvun alussa Suomen telakoiden tilauskanta oli kohtuullinen. Lisäksi suomalaistelakat olivat erikoistuneet korkeamman jalostusasteen aluksiin kuten matkustajalaivoihin, joiden markkinoilla kilpailu ei ollut aivan yhtä kovaa. 1980-luvun puolivälissä Neuvostoliiton kaupan ehtyessä telakkakriisi kuitenkin ulottui Suomeen.
Ainoat telakkakriisistä ehjin nahoin selvinneet suomalaistelakat olivat Hollming ja Rauma-Repola Raumalla. Ne yhdistyivät 1990-luvulla Finnyardsiksi, jonka norjalainen Aker myöhemmin osti.
Erkki Saxén
Arno Erik (Erkki) Saxén (23. elokuuta 1921 Helsinki – 24. elokuuta 2021 Helsinki ) oli Helsingin yliopiston patologisen anatomian professori. Hän oli kansainvälisesti tunnettu syöpätautien asiantuntija.
Saxénin vanhemmat olivat professori Arno Saxén ja Katri Natalia Palmroth, professori Lauri Saxén oli hänen veljensä. Saxén tuli ylioppilaaksi Helsingin suomalaisesta yhteiskoulusta 1939 ja valmistui lääketieteen lisensiaatiksi 1947. Lääketieteen ja kirurgian tohtoriksi hän väitteli 1948 ja sai patologian erikoislääkärin pätevyyden 1953. Saxén oli Helsingin yliopiston patologisen anatomian dosentti vuodesta 1953 vuoteen 1960. Hän työskenteli valmistuttuaan sekä Helsingin yliopiston että muun muassa HYKSin palveluksessa, patologisen anatomian ruotsinkieliseksi professoriksi hänet nimitettiin vuonna 1961, ja suomenkieliseen virkaan hänet nimitettiin vuonna 1978. Hän jäi eläkkeelle vuonna 1986.
Saxén avioitui 1947 presidentti Risto Rytin ja hänen puolisonsa Gerda Rytin tyttären, lääketieteen lisensiaatti Eva Rytin kanssa. He saivat neljä lasta, joista Irma Thesleff on professori.
Bugzilla
Bugzilla on yleiskäyttöinen ohjelmointivirheiden ("bugien") raportointi- ja seurantatyökalu, jonka on kehittänyt ja jota käyttää Mozilla Foundation. Bugzilla on selainpohjainen avoimen lähdekoodinohjelma.
Bugzilla vaatii toimiakseen toimivan web-palvelimen (esimerkiksi Apachen) sekä tietokantapalvelimen (yleensä MySQL). Kuka tahansa voi raportoida järjestelmään virheitä jotka voidaan raportoinnin jälkeen antaa tehtäväksi tietylle kehittäjälle. Jokaiselle virheelle voidaan tehdä useita tilapäivityksiä, jonka lisäksi virheen tietoihin voidaan liittää käyttäjien huomautuksia sekä esimerkkejä tilanteista, joissa virhe näkyy.
Bugzillaa käytetään myös muuhun kuin varsinaisten virheiden raportointiin; esimerkiksi mozilla.org käyttää sitä myös ominaisuuspyyntöjen keräämiseen.
Historia
Bugzilla on yksi Mozilla Foundation:n ensimmäisiä julkaistuja tuotteita. Bugzillan alkuperäinen keksijä ja kehittäjä on Terry Weissman vuonna 1998. Bugzillasta haluttiin rakentaa avoimen lähdekoodin ohjelma, joka korvaisi yrityksen vanhan, talon sisäisen, bugien raportointi- ja seurantatyökalun. Ohjelma julkaistiin ohjelmointiyhteisöjen testattavaksi samana vuonna huhtikuussa ja muutaman kuukauden testaamisen ja korjaamisen jälkeen lähdekoodi julkaistiin saman vuoden elokuussa.
Bugzillan ensimmäisen version ohjelmointiin Weissman käytti TCL-ohjelmointikieltä. Weissman kuitenkin halusi vielä samana vuonna portata Bugzillan Perl-ohjelmointikielelle, koska TCL ei ollut yhtä suosittu kieli kuin Perl. Weissman halusi, että mahdollisimman moni ihminen voisi edesautttaa Bugzillan kehittämistä. Uudelle kielelle portattu versio Bugzillasta oli valmis saman vuoden syyskuussa. Tästä muutama päivä myöhemmin uusi versio julkaistiin Bugzilla 2.0 nimellä.
Vuoden 2000 huhtikuussa Weissman lopetti Bugzilla-projektin johtamisen ja vastuu siirtyi Tara Hernadez nimiselle ohjelmistokehittäjälle. Hän halusi antaa enemmän vastuuta Bugzillan kehittämisestä tahoille, jotka olivat jo säännöllisesti kehittäneet Bugzillaa eteenpäin. Vastuun jakaminen edesautti ohjelman kehittämistä. Hernadez ei kuitenkaan pitkään ollut Bugzilla-projektin johdossa, sillä heinäkuussa 2001, hän luopui tehtävästä ja vastuu siirtyi Dave Millerille. Hän on vielä tänäkin päivänä projektin johdossa.